text: Børn orka ikki at lesa
text: #000000
text: 2019 hevur verið bókaár í Noregi. Bókin, lesing og lesarar hava verið í miðdeplinum í stórum herferðum í Noregi. Norska landsbókasavnið staðfestir, at lesigleðin millum norðmenn er stór, nú árið er farið at halla.
text: #000003
text: – Børn lesa í hvussu so er nógv minni enn fyrr. Og mentala orkan, tá ið umræður at lesa, er í hvussu so er nógv minni.
text: #000005
text: Sortland er ikki hvør sum helst, tá ið hann ger hesa niðurstøðuna. Hann hevur skrivað barnabøkur seinastu 30 árini – fleiri teirra eru týddar til føroyskt – og hann er nýliga settur sum professari á Norsk barnebokinstitutt (NBI). Seinastu árini hevur hann vitjað nógvar hundrað skúlar í Noregi. Hann lesur úr bókunum og tosar um bókmentir sum heild.
text: #000006
text: – Tað er lítið av teksti, stavirnir eru stórir, og myndirnir eru nógvar. Og so eru tað næmingar, sum eru nógv eldri enn málbólkurin, sum lesa hesar bøkurnar, sigur Bjørn Sortland.
text: #000009
text: Bjørn Sortland heldur, at nú mugu vit trýsta á ávaringarknøttin. Hann heldur, at støðan er nógv verri enn vit halda. Keðiliga gongdin hevur staðið við og versnað seinastu 10-12 árini, og høvuðsorsøkin er lítla tólið, sum Steve Jobs vísti heiminum í januar 2007.
text: #000011
text: Og harafturat lærir telefonin okkum at leypa upp garðin, har hann er lægstur, beinanvegin okkurt gerst torført ella keðiligt. Bjørt Sortland er bangin fyri, at tey ungu missa evnini at liva seg inn í eina søgu. Tey lesa ongantíð nóg leingi, til at tey koma inn í tekstin.
text: #000014
text: – Eg plagi at tosa um Harry Potter, tá ið eg eri á vitjan á skúlunum. Eg sigi teimum, at tað, sum er so ótrúligt og hugtakandi við at lesa Harry Potter, er, at tú kann hava alt Hogwarts inni í høvdinum. Men veitst tú, hvat ein næmingur svaraði mær herfyri? Tað var ein drongur, sum segði, at hann royndi men dugdi ikki at síggja nakað. Jú, eg eri stúrin um um ímyndingarevnini, lesifatan og lesievnini hjá ungdómi okkara, sigur Bjørn Sortland.
text: #000015
text: Í 2018 varð lesivanakanningin, sum kann lesast her á síðuni, gjørd. Í lesivanakanningini var staðfest, at fleiri enn 60% av føroysku næmingunum søgdu seg lesa sjaldan ella ongantíð í frítíðini.
text: #000016
text: Lesið meiri um lesikanningina her: malmenning.fo
text: #000017
text: Vit, ið røkja heimasíðuna um málmenning, hava allar brennandi áhuga fyri málmenning og lesing. Vit samstarva í ymiskum verkætlanum, eitt nú hava vit tikið stig til stóru kanningina av lesivanum 2017-2018.
text: #000021